І варта зазначыць, што прывіццю навыкаў працы, выхаванню любові да яе, павагі да чалавека працы ў навучальных установах нашага раёна надаецца асаблівая ўвага. Урокі, пазакласныя мерапрыемствы, арганізацыя працоўнай дзейнасці школьнікаў у летні перыяд спрыяюць гэтаму. У раёне ўжо стала традыцыяй даваць магчымасць непаўналетнім часова працаўладкоўвацца на перыяд канікулаў. Вось і гэтым летам праз упраўленне па працы, занятасці і сацыяльнай абароне насельніцтва райвыканкама, раённы камітэт ГА “Беларускі рэспубліканскі саюз моладзі”, аддзел адукацыі, спорту і турызму райвыканкама, УА “Ганцавіцкі дзяржаўны прафесійны ліцэй сельскагаспадарчай вытворчасці” арганізоўваецца часовая занятасць непаўналетніх на базе ўстаноў адукацыі раёна. Гэтым відам занятасці ахопліваюцца вучні ва ўзросце ад 14 да 18 гадоў. Для арганізацыі дзейнасці па працаўладкаванні асоб ва ўзросце да 18 гадоў сёлета заключаны два трохбаковыя дагаворы аб парадку арганізацыі і ўмовах фінансавання часовай занятасці моладзі ў летні час. У рамках часовай занятасці летам плануецца ахапіць 200 непаўналетніх.